حسن کوثر

حسن کوثر آدلیم تورکمن شاعیر و یازیچی ۱۹۴۲-جی میلادی ایلده تورکمن ائلینین کرکوک شهرینده آنادان اوْلموشدور. کوثر ۱۹۶۰-جی میلادی ایلده عیراقین دارالمعلمینینه داخل اوْلوب، ۱۹۶۲-جی ایلده تحصیلین قورتاریب، معلم‌لیک اۆچون عیراقین گۆنئیینده یئرلشن ذی قار بؤلومونده بیر کنده گئتمیشدیر. ایکی ایل درس وئرمه‌دن سوْنرا معلم‌لیگین دوامی اۆچون کرکوک بؤلگه‌سینده بیر مدرسه‌یه دؤنموشدور. ۱۹۷۱-جی ایلده ایلک شعر کیتابی اوْلان الأوراق المتساقطة یاییلمیشدیر. شعرده استعدادلی اوْلان حسن کوثر اؤز یاشاییشیندا چوخلو شعر یاریشلاریندا شرکت ائدیب، یوخاری مقاملارا چاتمیشدیر. ۲۰۰۳-جو میلادی ایلده بعث رژیمینین دۆشمه‌سی ایله تورکمن ادیب یولداشلاری ایله بیرلیکده تورکمن ادیبلر بیرلیگین کرکوکده قۇروب‌دور. ۲۰۰۵-جی ایلدن تورکمن ایلی جریده‌سینین باش محرری و ۲۰۰۸-جی ایلدن تورکمن ایلی مجله‌سینین یازیچی‌لاریندان و قحطان هرمزی‌نین اؤلوموندن سوْنرا تورکمن ادیبلر بیرلیگینین باشچی‌سی اوْلوب‌دور. حسن کوثرین دیرلی اثرلریندن بیری تۆرکجه-عربجه سؤزلوک‌دور. بۇ اثر حسن کوثرله بیرلیکده اۆچ تورکمن ادیب (محمد خورشید داقوقلی، مولود طه قایاچی و نجات کوثر اوغلو) طرفیندن یازیلیب‌دیر.
 شعرلریندن میثال 
۲۰۱۲-جی میلادی ایلده یاییلان گۆنش قۇشلاری مجموعه‌سیندن قومرو شعری (بو مجموعه‌ده قۇشلار تورکمنلر اۆچون درین دۆشونجه‌لردن استعاره دیرلر):

 قایناقلار 

بؤلمه:تورک شاعیرلر
بؤلمه:تورک یازیچیلا‌ر